“เงินบาท” วันนี้เปิดตลาด 34.46 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.46 บ. อ่อนค่าจากราคาปิดตลาดวานนี้ที่ระดับ 34.39 บาท/ดอลลาร์ โดยมองแนวรับที่ 34.30 บาท/ดอลลาร์ และแนวต้านที่ 34.60 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.46 บ. อ่อนค่าจากราคาปิดตลาดวานนี้ที่ระดับ 34.39 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
18 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(18 เม.ย.66) เปิดตลาด 34.46 บาท/ดอลลาร์ อ่อนค่าจากราคาปิดตลาดเมื่อวันทำการก่อนหน้าที่ระดับ 34.39 บาท/ดอลลาร์
โดยดอลลาร์สหรัฐแข็งค่าขึ้นเมื่อเทียบกับสกุลเงินหลัก โดยดอลลาร์ปรับตัวตามทิศทางอัตราผลตอบแทนพันธบัตรสหรัฐที่ดีดตัวขึ้นเมื่อคืนนี้ ท่ามกลางการคาดการณ์ที่ว่า ธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยเพื่อสกัดเงินเฟ้อ
นักลงทุนเพิ่มน้ำหนักต่อคาดการณ์ที่ว่า เฟดจะปรับขึ้นอัตราดอกเบี้ย 0.25% ในการประชุมเดือนพ.ค. หลังการเปิดเผยตัวเลขเงินเฟ้อเมื่อสัปดาห์ที่แล้ว ทั้งนี้ สหรัฐเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ที่ชะลอตัวลง แต่ดัชนีดังกล่าวยังคงอยู่สูงกว่าเป้าหมายเงินเฟ้อที่ระดับ 2% ของเฟด
คาดการณ์ค่าเงินบาทวันนี้มีแนวรับที่ 34.30 บาท/ดอลลาร์ และแนวต้านที่ 34.60 บาท/ดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน  ส่วนกรอบค่าเงินวันนี้ USD/THB 34.30- 34.60,EUR/THB 37.40 – 37.90,JPY/THB 0.2545 – 0.2595,GBP/THB 42.40 – 42.90,AUD/THB 22.80 – 23.30